**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 26 octombrie 2023**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 500/2023.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Istrate Luminița, Florescu Iuliana, Crăciunescu Diana – Mihaela, Erhan-Vicol Daniela, Melen Daniel, Niță Luminița, Erhan Andrei, Latiș Mihai, Latiș Mihaela, Timu Lenuța și Axînti-Coca Mihaela.

Şedinţa este deschisă de domnul consilier local Berențan Corneliu - Petru, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 15 consilieri locali; lipsește motivat domnul consilier local Paziuc Lucian și întârzie domnii consilieri locali Boicu Bogdan și Giosan Cosmin, astfel încât şedinţa este legal constituită şi îşi poate desfăşura lucrările.

 Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 28.09.2023.

 2.Proiect de hotărâre numărul 142/10.10.2023 privind constatarea încetării de drept, prin demisie, a mandatului de consilier local al domnului Iftime Alin-Costel şi vacantarea locului acestuia în cadrul Consiliului Local al Municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică, Comisia urbanism, Comisia învățământ și Comisia juridică.

 Raport de specialitate: Direcția administrație publică și Compartiment juridic.

 3.Proiect de hotărâre numărul 143/10.10.2023 privind alegerea președintelui de ședință al Consiliului Local al municipiului Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția administrație publică și Compartiment juridic.

 4.Proiect de hotărâre numărul 144/10.10.2023 pentru completarea punctului 3 din Anexa la Hotărârea Consiliului Local al municipiului Câmpulung Moldovenesc nr. 138/28.09.2023 privind desemnarea reprezentanților Consiliului Local în consiliile de administrație ale unităților de învățământ preuniversitar din municipiul Câmpulung Moldovenesc.

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 5.Proiect de hotărâre numărul 145/10.10.2023 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc.

 Inițiator: Primarul municipiului.

 Aviz comisii: Comisia economică și Comisia învățâmânt.

 Raport de specialitate: Direcția administrație publică și Compartiment juridic.

 6.Proiect de hotărâre numărul 146/10.10.2023 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică, Compartiment juridic și Direcția administrație publică.

 7.Proiect de hotărâre numărul 147/10.10.2023 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2023.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică.

 8.Proiect de hotărâre numărul 148/10.10.2023 privind aprobarea acordului de colaborare între Municipiului Câmpulung Moldovenesc şi Întreprinderea individuală „Molocea Ionuț Ștefănel”, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică, Comisia urbanism și Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 9.Proiect de hotărâre numărul 149/10.10.2023 privind aprobarea vânzării directe a suprafeței de 38 mp teren situat în strada Gheorghe Doja nr. 4, proprietatea privată a municipiului Câmpulung Moldovenesc, cu respectarea dreptului de preempțiune pentru domnul Cazacu Fănel, în calitate de proprietar a construcției existente pe acest teren.

 Inițiator: Primarul municipiului.

 Aviz comisii: Comisia economică și Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 10.Proiect de hotărâre numărul 150/10.10.2023 cu privire la aprobarea modalităților de valorificare a unui volum brut de masă lemnoasă de 1848.72 mc, din proprietatea publică a municipiului Câmpulung Moldovenesc .

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 11.Adresa Instituției Prefectului – Județul Suceava nr. 15121/10/6/2023.

 12.Situație lunară privind activitățile realizate de persoanele beneficiare de ajutor social, conform planului de acțiuni în luna septembrie 2023, înregistrată la nr. 34756 din 02.10.2023.

 13.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul primar solicită suplimentarea ordinii de zi cu două proiecte de hotărâre care au caracter de urgență:

 1.Proiect de hotărâre numărul 151/24.10.2023 privind aprobarea majorării bugetului local, a virărilor de credite bugetare și a influențelor la lista de investiții a bugetului local pe anul 2023 și aprobarea majorării bugetului, virărilor de credite bugetare și a influențelor la lista de investiții în cadrul bugetului instituţiilor publice şi activităţilor finanţate integral sau parţial din venituri proprii pe anul 2023.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică.

 2.Proiect de hotărâre numărul 152/24.10.2023 privind aprobarea Actului adițional nr. 1 de modificare și completare a Statutului Organizației de Management al Destinației Bucovina, acordarea mandatului special reprezentantului Municipiului Câmpulung Moldovenesc în Adunarea Generală a Organizației să voteze pentru aprobarea acestuia și acordarea mandatului special Președintelui Organizației de Management al Destinației Bucovina să semneze în numele și pe seama Municipiului Câmpulung Moldovenesc Actul adițional nr. 1 de modificare și completare a Statutului Organizației de Management al Destinației Bucovina.

 Inițiator: Primarul municipiului.

 Aviz comisii: Comisia economică.

 Raport de specialitate: Compartiment juridic și Centrul Național de Informare și Promovare Turistică.

 Se supune la vot suplimentarea ordinii de zi. Se votează cu 14 voturi ,,pentru” și nu voteaza dl. consilier Cîrmaci Nicolai.

 Se supune la vot ordinea de zi pe ansamblu. Se votează cu 15 voturi ,,pentru”.

 D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Doamna consilier local Flutur Florica anunță că nu va participa la dezbateri și la vot la proiect de hotărâre numărul 151/24.10.2023 privind aprobarea majorării bugetului local, a virărilor de credite bugetare și a influențelor la lista de investiții a bugetului local pe anul 2023 și aprobarea majorării bugetului, virărilor de credite bugetare și a influențelor la lista de investiții în cadrul bugetului instituţiilor publice şi activităţilor finanţate integral sau parţial din venituri proprii pe anul 2023.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 28.09.2023).**

Nu sunt obiecţii.

Se supune la vot. Se votează cu 15 voturi „pentru”.

 **Se trece la punctul 2 de pe ordinea de zi (Proiect de hotărâre numărul 142/10.10.2023 privind constatarea încetării de drept, prin demisie, a mandatului de consilier local al domnului Iftime Alin-Costel şi vacantarea locului acestuia în cadrul Consiliului Local al Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot secret proiectul de hotărâre. Se votează cu 14 voturi „pentru” și o ,,abținere”.

Hotărârea a fost adoptată.

 **Se trece la punctul 3 de pe ordinea de zi (Proiect de hotărâre numărul 143/10.10.2023 privind alegerea președintelui de ședință al Consiliului Local al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții/propuneri:

Dl. președinte de ședință – propun ca președinte de ședință pentru următoarele 3 luni pe dl. consilier local Moroșan Nicolai.

Nu sunt alte propuneri.

Se supune la vot proiectul de hotărâre cu propunerea d-lui președinte de ședință Berențan Corneliu. Se votează cu 15 voturi „pentru”.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 144/10.10.2023 pentru completarea punctului 3 din Anexa la Hotărârea Consiliului Local al municipiului Câmpulung Moldovenesc nr. 138/28.09.2023 privind desemnarea reprezentanților Consiliului Local în consiliile de administrație ale unităților de învățământ preuniversitar din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții/propuneri:

Dl. președinte de ședință – propun ca reprezentant pe dl. consilier local Maftean Gheorghe.

Se supune la vot secret proiectul de hotărâre cu propunerea d-lui președinte de ședință Berențan Corneliu. Se votează cu 15 voturi ,,pentru”.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 145/10.10.2023 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

 **Se trece la punctul 6 de pe ordinea de zi (Proiect de hotărâre numărul 146/10.10.2023 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Direcției administrație publică.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

 **Se trece la punctul 7 de pe ordinea de zi (Proiect de hotărâre numărul 147/10.10.2023 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”

Hotărârea a fost adoptată.

 **Se trece la punctul 8 de pe ordinea de zi (Proiect de hotărâre numărul 148/10.10.2023 privind aprobarea acordului de colaborare între Municipiului Câmpulung Moldovenesc şi Întreprinderea individuală „Molocea Ionuț Ștefănel”, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Intră în sala de ședință dl. consilier local Giosan Cosmin.

Intră în sala de ședință dl. consilier local Boicu Bogdan.

Discuții:

Dl. consilier local Boicu Alin – mă bucur că operatorul a decis să vină și anul acesta, celălalt an nu a fost un sezon tocmai bun. Anul trecut energia electrică a fost achitată în cuantum de 50 % de către municipiul Câmpulung Moldovenesc, iar diferența de către operatorul economic, acum se propune ca municipiul să achite un procent mai mare, respectiv 85%. Administratorul trebuie să știe că această sumă este achitată din banii câmpulungenilor. Operatorul trebuie să-și adapteze activitatea, astfel încât să nu deranjeze locuitorii și instituțiile din jur prin sunetul puternic al muzicii. Trebuie să respecte clauzele contractului, pentru a nu crea probleme celor din jur.

Dl. consilier local Sologiuc – în mare parte a relatat dl. consilier Alin. O mare problemă este muzica, trebuie de discutat cu operatorul.

Dl. primar – cunosc problema, vom trimite adresă operatorului să respecte clauzele contractului.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 149/10.10.2023 privind aprobarea vânzării directe a suprafeței de 38 mp teren situat în strada Gheorghe Doja nr. 4, proprietatea privată a municipiului Câmpulung Moldovenesc, cu respectarea dreptului de preempțiune pentru domnul Cazacu Fănel, în calitate de proprietar a construcției existente pe acest teren).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot secret proiectul de hotărâre. Se votează cu 16 voturi ,,pentru” și 1 vot ,,împotrivă”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 150/10.10.2023 cu privire la aprobarea modalităților de valorificare a unui volum brut de masă lemnoasă de 1848.72 mc, din proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. consilier local Sologiuc – cunoașteți prea bine poziția noastră legat de proiectele cu privire la valorificarea lemnului. Din nou spun că trebuie să avem grijă de unde și cât tăiem. Când a fost evenimentul Bucovina Ultra Rocks, am fost informat că pe Runc se tăia lemn.

Se supune la vot proiectul de hotărâre. Se votează cu 15 voturi ,,pentru” și 2 ,,abțineri(d-na. consilier Cocuța-Piticari și dl. consilier Sologiuc).

 Hotărârea a fost adoptată.

Dl. președinte de ședință – consultă comisia economică dacă are nevoie de pauză pentru discutarea și întocmirea avizelor pentru proiectele de hotărâre introduse suplimentar pe ordinea de zi.

D-na. consilier local Alvirescu – am studiat proiectele, nu avem nevoie de pauză.

Se trece la discutarea proiectelor de hotărâre introduse suplimentar pe ordinea de zi:

 1.Proiect de hotărâre numărul 151/24.10.2023 privind aprobarea majorării bugetului local, a virărilor de credite bugetare și a influențelor la lista de investiții a bugetului local pe anul 2023 și aprobarea majorării bugetului, virărilor de credite bugetare și a influențelor la lista de investiții în cadrul bugetului instituţiilor publice şi activităţilor finanţate integral sau parţial din venituri proprii pe anul 2023.

Se trece la discutarea proiectelor de hotărâre introduse suplimentar pe ordinea de zi:

 Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Nu votează d-na. consilier Flutur Florica.

Hotărârea a fost adoptată.

 2.Proiect de hotărâre numărul 152/24.10.2023 privind aprobarea Actului adițional nr. 1 de modificare și completare a Statutului Organizației de Management al Destinației Bucovina, acordarea mandatului special reprezentantului Municipiului Câmpulung Moldovenesc în Adunarea Generală a Organizației să voteze pentru aprobarea acestuia și acordarea mandatului special Președintelui Organizației de Management al Destinației Bucovina să semneze în numele și pe seama Municipiului Câmpulung Moldovenesc Actul adițional nr. 1 de modificare și completare a Statutului Organizației de Management al Destinației Bucovina.

 Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

 Se prezintă raportul de specialitate al Compartimentului juridic și raportul de specialitate al Centrul Național de Informare și Promovare Turistică.

 Comisia nr. 1 avizează favorabil proiectul de hotărâre.

 Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Adresa Instituției Prefectului – Județul Suceava nr. 15121/10/6/2023).**

 Nu sunt discuții.

 **Se trece la punctul 12 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna septembrie 2023, înregistrată la nr. 34756 din 02.10.2023).**

 Nu sunt discuții.

 **Se trece la punctul 13 de pe ordinea de zi(Diverse):**

 Discuții:

 Dl. primar – detaliază proiectele și informează stadiul investițiilor și a lucrărilor din oraș. Sunt mulțumit de firma care se ocupă de proiectul cu creșa, se mișcă într-un ritm alert și își onorează clauzele prevăzute în contract. Legat de proiectul ,,apă și canal” sunt foarte dezamăgit de operator, lucrează foarte încet, avem și noi anumite termene de respectat. Nu putem rezilia contractul, deoarece primul beneficiar este ACET-ul. În mare parte sunt mulțumit și de lucrările de Colegiul Național ,,Dragoș Vodă”, este cea mai complexă lucrare a unei unități de învățământ. Sperăm ca luna viitoare să semnăm recepția la cele 2 clădiri din Sâhla. Ieri s-a deschis licitația pentru teleschi, au participat 3 ofertanți. La investiția cu tiroliana s-a semnat contractul, este obligat ca în 2 luni să depună proiect și într-o lună se execute lucrarea. Ceea ce mă îngrijorează este bugetul, de 10 ani de când sunt primar nu am întâmpinat asemenea probleme, pentru investițiile prin PNDL nu s-a primit niciun ban.

 Dl. consilier local Macovei – am auzit că geamurile de la Dragoș Vodă nu vor fi înlocuite, care este motivul?

 Dl. primar – asa este. Situația financiară nu ne permite acum să montăm geamuri noi. Constructorul le va curăța și le va aduce la faza inițială.

 Dl. consilier local Macovei – am înțeles că sunt de plastic, ISU va da autorizație de funcționare?

 Dl. primar – nu este un motiv pentru a nu emite autorizație.

 Dl. consilier local Macovei – dă citire unui articol legat de casa de cultură din Onești, a fost câstigată în instanță. Trebuie să facem ceva cu casa de cultură, nu este normal să nu avem o sală pentru diferite evenimente. Casa de cultură s-a transformat în baruri, sediu de partid, etc. Vom umbla din casă în casă și vom aduna 5000 de semnături pentru casa de cultură.

 Dl. primar – presa poate să scrie orice, nu este o decizie definitivă. Cunoașteți foarte bine situația juridică a caselor de cultură din România. Din auzite prin anul 2000, când ați fost consilier, Consiliul Local a primit o adresă pentru preluarea casei de cultură, din câte știu nu s-a votat pentru preluare. Puteți strânge semnături, noi vă stăm la dispoziție cu toate documentele. Credeți că eu nu-mi doresc să preluăm casa de cultură, pentru desfășurarea evenimentelor? În sala de festivități a casei de cultură nu se poate intra, ISU a pus sigiliu.

 Dl. consilier local Macovei – nu sunteți bine informat. Luați hârtiile de atunci și vedeți care consilieri nu au fost de acord cu preluarea casei de cultură. Vom umbla din casă în casă pentru semnături, nu o facem pentru populism sau propagandă electorală.

 Dl. consilier local Varvaroi – mulțumește tuturor pentru implicare la evenimentul ,,Simfonii de toamnă”, ne dorim și la anul să organizăm un astfel de eveniment care a avut um impact puternic asupra câmpulungenilor. Câmpulungenii au creat o atmosferă de înaltă ținută. În viitor, Clubul Rotary pregătește și alte surprize, este vorba de 2 proiecte.

 Dl. consilier local Boicu Alin – ne bucurăm de toate proiectele și de stadiul lucrărilor. Ce pași s-au mai făcut pentru rețeaua electrică de pe Valea Caselor?

 Dl. primar – suntem la nivel de PUZ, sunt anumite proceduri de parcurs.

 Dl. consilier local Cîrmaci – mulțumește d-lui viceprimar și d-lui inginer Latiș pentru lucrările de pe str. I.L.Caragiale. Cetățenii vă roagă să curățați rigola și să mai aduceți o mașină de piatră la capătul străzii. Semnalează anumite probleme cu semaforul de lângă cimitirul Eroilor, vă rog să luați măsurile necesare, nu este o investiție prea mare.

 Alte discuții din rândul invitaților din sală.

 Dl. Năstruț Remus – sunt reprezentantul bisericii baptiste și comunitatea evanghelică. Am trimis o adresă către primărie prin care solicităm o suprafață de teren pentru cimitir, mai avem doar 2 locuri. Vă rog să analizați solicitarea noastră, nu știm cum va evalua situația. Reprezint o fundație umanitară care se ocupă cu ajutoare pentru persoane cu dizabilități, avem un depozit la Iași și am dori să-l amplasăm la Câmpulung pentru a putea distribui ajutoarele în comunitatea de aici. Vă rog poate ne puneți la dispoziție un teren pentru amplasarea depozitului.

 Dl. primar – câți enoriași aveți?

 Dl. Năstruț Remus – 340 de membri și cu tot cu copii suntem în jur de 800.

 Dl. primar – vom analiza solicitarea dvs. și vom lua o decizie. Toate cimitirele sunt în administrarea bisericilor.

 Dl. Năstruț Remus – mulțumește pentru primire, observ că se fac multe pentru comunitatea din Câmpulung.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1320.

 **PREŞEDINTE DE ŞEDINŢĂ, SECRETAR GENERAL,**

 **Berențan Corneliu - Petru Erhan Rodica**

  **Întocmit,**

 Ropcean Luminița Georgeta